stanford-oval/wikipedia huggingface dataset:
אליסון ג'ני
חיים אישיים

ג'ני מעולם לא הייתה נשואה ואין לה ילדים, ועל זה אמרה: "מעולם לא היה לי את האינסטינקט הזה להביא ילדים, אני שלמה עם זה".
היא הייתה מעורבת רומנטית עם מתכנת המחשבים דניס גאגומירוס. בני הזוג החלו לצאת בשנת 1994, והיו מעוניינים להתחתן אך סיימו את מערכת היחסים שלהם לאחר שבע שנים יחד בשנת 2001.
בשנת 2002 החלה לצאת עם השחקן ריצ'רד ג'ניק (שיחק לצידה בסרט Our Very Own). בני הזוג התארסו בשנת 2004 אך נפרדו שנתיים לאחר מכן בשנת 2006.
בשנת 2012 ג'ני פגשה את מנהל ההפקה פיליפ ג'ונקס, אותו הכירה על הסט של הסרט "העולם על פי דנקן" והתחילו לצאת זמן קצר לאחר מכן. בני הזוג יצאו במשך חמש שנים לפני שסיימו את מערכת היחסים שלהם ב-2017.
באוקטובר 2016, היא קיבלה כוכב בשדרת הכוכבים של הוליווד עבור תרומתה לתעשיית הטלוויזיה האמריקאית, הממוקמת בשדרות הוליווד 6100.
חיים אישיים > אקטיביזם

ג'ני פועלת למען נושאים רבים כמו זכויות נשים, זכויות להט"ב, בריאות הנפש, זכויות בעלי חיים וגמילה מהתמכרות. בשנת 2018 השתתפה ג'ני במצעד הנשים 2018 בלוס אנג'לס, חלק מתנועה לאומית גדולה יותר לזכויות נשים, זכויות אדם וצדק חברתי. היא תומכת בארגוני צדקה שונים, כולל American Heart Association, American Stroke Association, Broadway Cares/Equity Fights AIDS והליגה ההומו-לסבית נגד השמצה.
סטראדה ביאנקה

| --- | --- |


 כינוי:  Europe's southernmost northern classic
 מדינות:  איטליה איטליה
 סוג:  מרוץ חד יומי
 אורך המסלול:  215 קילומטרים (נכון למהדורה האחרונה)
 חודש:  מרץ
 משך:  1 ימים
 היסטוריה
 התקיים לראשונה:  2007
 מרוצים עד כה:  19
 מנצח ראשון:  רוסיה אלכסנדר קולובנב
 מוביל במספר הניצחונות:  שווייץ פביאן קנצ'לרה, טאדיי פוגאצ'אר (3 ניצחונות)
 מנצח אחרון:  סלובניה טאדיי פוגאצ'אר
 שנת מרוץ אחרונה:  2025
 
דבוקת המרוץ רוכבת במהדורה של 2014.
פביאן קנצ'לארה חוצה את קו הסיום בפיאצה דל קמפו ומנצח במהדורה של 2008, כשהוא מקדים את אלסנדרו באלאן
מפת מסלול המרוץ ב-2018, קטעי דרכי העפר מסומנים בירוק
סטראדֶה ביאנקֶה (באיטלקית: Strade Bianche; בעברית: "דרכים לבנות") הוא מרוץ אופניים חד-יומי שנערך בחודש מרץ. המרוץ מוזנק ומסתיים בסיינה ומשמש כחלק מקלאסיקות האביב. המנצח הראשון במרוץ היה אלכסנדר קולובנב (אנ') הרוסי. שיאני הניצחונות במרוץ הם פביאן קנצ'לארה השווייצרי וטאדיי פוגאצ'אר הסלובני שניצחו שלוש פעמים במרוץ.
המרוץ מאורגן על ידי חברת RCS (אנ'). אף על פי שהמרוץ נחשב למרוץ חדש שנוסד "רק" בשנת 2007, בעוד לשאר קלאסיקות האביב יש ותק של עשרות שנים, הוא זכה במהירות להתעניינות ופופולריות ומשמש כאחד המרוצים החד יומיים החשובים והיוקרתיים באיטליה. והוא אחד מסבב מרוצי הוורלד טור, הסבב הבכיר ביותר למרוצי כביש. ונבחר להיות כאחד מהמרוצים החד-יומיים הספורים הנכללים בסבב הוורלד טור. משנת 2015, נערך גם מרוץ נשים.
המאפיין הבולט במסלול המרוץ, שגם הקנה למרוץ את שמו, הוא מקטעים של דרכי עפר מהודקות שצבען בהיר (כצבע אדמת החרסית המקומית) המשובצים במסלול של כביש האספלט. במקרה שיורד גשם לפני או בזמן המרוץ, מקטעים אלו הופכים בוציים ותנאי המרוץ נעשים קשים עוד יותר.
היסטוריה > מונטה פאשי ארויקה

ב-1997 התקיים לראשונה מסע האופניים (במתכונת "גראן פונדו") "ל'ארויקה" (אנ'), שיועד לרוכבים חובבנים על אופני וינטג' בלבד. המסע החל והסתיים בעיירה גאיולה (אנ') שמצפון לסיינה. מטרת המארגנים הייתה לנסות להחיות את תנאי המרוצים שהיו נהוגים בעבר, על אופניים כבדים וישנים, בדרכי עפר ובכבישים ישנים שחלקם לא היו סלולים היטב. מסע האופניים צבר פופולריות ואף הועתק במשך השנים למקומות נוספים בעולם. ל'ארויקה קיים גם כיום ומשתתפים בו כ-7,500 רוכבים.
בשנת 2007 נערך יומיים אחרי המסע הפופולרי גם מרוץ מקצועני, שנקרא מונטה פאשי ארויקה לאחר שקיבל את החסות המסחרית של הבנק המקומי, "Banca Monte dei Paschi di Siena". המרוץ החל בגאיולה והסתיים לאחר 180 קילומטר בסיינה. במרוץ ניצח אלכסנדר קולובנב הרוסי מקבוצת CSC.
ב-2008, הועבר המרוץ למחצית הראשונה של מרץ, קרוב יותר לקלאסיקות האביב וניצח בו פביאן קנצ'לארה. ב-2009 נוספו למרוץ כ-10 קילומטר, לאורך כולל של 190 קילומטר. עד 2011 כלל שם המרוץ את שם הבנק מונטה פאשי, וב-2012, לאחר שהבנק הפסיק את החסות המסחרית, הפך רשמית ל"סטראדה ביאנקה".
היסטוריה > סטראדה ביאנקה

ב-2014, המרוץ התחיל בסן ג'ימיניאנו.
בשנת 2015, שונה שמו שוב ל"סטראדה ביאנקה - ארויקה פרו", באותה השנה נוסד גם מרוץ נשים ונקרא באותו השם. במרוץ ניצחה מייגן גווארנייר האמריקאית. ב-2017, המרוץ הפך למרוץ וורלד טור. תאריך המרוץ נמצא בסמוך למרוצים כמו טירנו - אדריאטיקו ומילאנו - סן רמו, ולכן הרבה מהמשתתפים במרוץ אחד נוהגים להשתתף גם בשניים האחרים. אף על פי שהמרוץ נערך באיטליה, נכון ל-2020 ניצח בו רק רוכב איטלקי אחד; מורנו מוזר מקבוצת קנונדייל ב-2013.
ב-2024 ניצח טאדיי פוגאצ'אר לאחר בריחת יחיד נדירה באורכה, אליה יצא מעל ל-80 קילומטר מקו הסיום. ב-2025 ניצח במרוץ שוב, פעם ראשונה שרוכב מנצח במרוץ בשנתיים רצופות ופעם ראשונה שאלוף עולם מכהן מנצח במרוץ.
מנצחים

| שנה | רוכב | קבוצה |
| --- | --- | --- |
| 2007 | רוסיהאלכסנדר קולובנב | קבוצת CSC |
| 2008 | שווייץפביאן קנצ'לרה | קבוצת CSC |
| 2009 | שוודיהתומאס לופקוויסט | קבוצת קולומביה |
| 2010 | קזחסטןמקסים איגלינסקי | אסטנה (אופניים) |
| 2011 | בלגיהפיליפ ז'ילבר | אומגה פארמה לוטו |
| 2012 | שווייץפביאן קנצ'לארה | רדיו שק - ניסן |
| 2013 | איטליה מורנו מוזר | קנונדייל |
| 2014 | פוליןמיכל קוויאטקובסקי | קוויק סטפ |
| 2015 | צ'כיהזדנק שטיבר | קוויק סטפ |
| 2016 | שווייץפביאן קנצ'לארה | טרק-סגפרדו |
| 2017 | פוליןמיכל קוויאטקובסקי | קבוצת סקיי |
| 2018 | בלגיהטיש בנוט | לוטו–סודאל |
| 2019 | צרפתז'וליאן אלאפיליפ | קוויק סטפ |
| 2020 | בלגיה ווט ואן ארט | יומבו–ויסמה |
| 2021 | הולנד מת'יו ואן דר פול | אלפסין–פניקס |
| 2022 | סלובניה טאדיי פוגאצ'אר | יו. איי. אי. אמירטס |
| 2022 | הממלכה המאוחדת תומאס פידקוק | אינאוס גרנדיירס |
| 2024 | סלובניה טאדיי פוגאצ'אר | יו. איי. אי. אמירטס |
| 2025 | סלובניה טאדיי פוגאצ'אר | יו. איי. אי. אמירטס |
מנצחים > הכי הרבה ניצחונות

| ניצחונות | רוכב | מהדורות |
| --- | --- | --- |
| 3 | שווייץפביאן קנצ'לארה | 2008, 2012, 2016 |
| 3 | סלובניהטאדיי פוגאצ'אר | 2022, 2024, 2025 |
הערות שוליים

↑  Eroica rides: The growing popularity of retro bikes, באתר cyclingweekly,‏ 5 באוקטובר 2016
↑  Vintage bottles and heroic cycling at L'Eroica, באתר elite-it, ‏2 באוקטובר 2019
גלן קלוז

| --- | --- |

קלוז, 2014
 לידה:  19 במרץ 1947 (בת 77) גריניץ', ארצות הברית 
 מדינה:  ארצות הברית ארצות הברית
 תקופת הפעילות:  מ-1975 
 מקום לימודים:  קולג' ויליאם ומרי  בית הספר צ'ואט רוזמרי הול  St George's School in Switzerland 
 בן או בת זוג:  דייוויד אוונס שאו (2006–?) 
 צאצאים:  אנני סטארק 
 מספר צאצאים:  1 
 פרסים והוקרה:  פרס דונוסטיה (2011)  פרס אמי לשחקנית הטובה ביותר בסדרת דרמה (2009)  עמיתת האקדמיה האמריקאית לאמנויות ולמדעים (2022)  פרס אמי לשחקנית הטובה ביותר במיני סדרה או סרט טלוויזיה (1995)  Independent Spirit Award (2018)  פרס קריסטל (2001)  פרס אמי לשחקנית הטובה ביותר בסדרת דרמה (2008)  פרס טוני לשחקנית הטובה ביותר במחזמר (1995)  פרס טוני לשחקן הטוב ביותר (1984)  פרס גלובוס הזהב (2005)  Hasty Pudding Woman of the Year (1990)  פרס טוני לשחקן הטוב ביותר (1992)  כוכב בשדרת הכוכבים בהוליווד  פרס דרמה דסק לשחקנית מצטיינת במחזמר 
 פרופיל ב-IMDb
 חתימה:   
 
קרואלה דה ויל בגילומה של קלוז בסרט "101 כלבים וגנבים", 1996
קלוז, 2006
גלנדה ורוניקה "גלן" קלוז (באנגלית: Glenda Veronica "Glenn" Close; נולדה ב-19 במרץ 1947) היא שחקנית קולנוע, טלוויזיה ותיאטרון אמריקאית. ידועה בעיקר בזכות תפקידיה בסרט "חיזור גורלי" (1987) בסרט הלייב-אקשן "101 כלבים וגנבים" (1996) ובסרט ההמשך שלו "102 כלבים וגנבים" (2000).
זכתה בשלושה פרסי טוני, שלושה פרסי אמי, שלושה פרסי גלובוס הזהב, שני פרסי גילדת שחקני המסך ופרס אובי, והייתה מועמדת לפרס אוסקר שמונה פעמים, ללא אף זכייה.
ביוגרפיה

נולדה בשם גלנדה ורוניקה קלוז (Glenda Veronica Close) בקונטיקט שבארצות הברית, בת לבטין ולוויליאם קלוז. אביה היה רופא, וכשהייתה בת 13 פתח מרפאה בזאיר, אותה ניהל במשך 16 שנים. בחלק מתקופה זו שימש כרופאו האישי של נשיא זאיר מובוטו ססה סקו. לקלוז ארבעה אחים ואחיות. היא קרובת משפחה של התסריטאי והבמאי פרסטון סטארג'ס ושל השחקניות דינה מריל וברוק שילדס.
בהיותה בת שבע הצטרפו הוריה לכת הרוחנית MRA (אנ'), ובמשך 15 שנים קלוז גרה עמם לסירוגין באפריקה, במספר מרכזים קהילתיים של הכת ובפנימייה בשווייץ. בגיל 22 עזבה את הכת, והחלה ללמוד לתואר ראשון בתיאטרון ואנתרופולוגיה במכללת וילאים ומרי בווירג'יניה.
חיים אישיים

בפברואר 2006 נישאה קלוז לדייוויד אי. שואו, שהיה בן זוגה במשך שנים רבות, והשניים גרים במיין. אלו הם נישואיה השלישיים של קלוז, שהייתה נשואה בעבר גם לקאבוט וייד (1969–1971) ולג'יימס מרלאס (1984–1987). יש לה בת אחת, אנני מוד סטארק (נולדה ב-26 באפריל 1988), מהתקופה בה הייתה במערכת יחסים עם המפיק ג'ון סטארק.
במספר ראיונות עיתונאיים סיפרה קלוז, שרבים נוטים להתבלבל בינה ובין חברתה הטובה מריל סטריפ. קלוז מתייחסת לכך בהומור, ובאחד הראיונות אף אמרה: "לעיתים קרובות חושבים בטעות שאני מריל סטריפ, אף על פי שזה אף פעם לא קרה בטקס האוסקר".
קלוז ידועה באהדתה לקבוצת הבייסבול ניו יורק מטס. היא תרמה כספים למערכות בחירות של פוליטיקאים רבים מהמפלגה הדמוקרטית, ביניהם הילרי רודהם קלינטון, הווארד דין, ג'ון אדוארדס וברק אובמה.
פילמוגרפיה > קולנוע

העולם על פי גארפ (1982) - בתפקיד: ג'ני פילדס.
החברים של אלכס (1983) - בתפקיד: שרה קופר.
הטוב מכולם (1984) - בתפקיד: אייריס גריינס.
ילד האבן (1984) - בתפקיד: רות הילרמן.
גרייסטוק: האגדה של טרזן מלך הקופים (1984) - בתפקיד: ג'יין פורטר (דיבוב)
להב משונן (1985) - בתפקיד: טדי בארנס.
מאקסי (1985) - בתפקיד:- בתפקיד: ג'אן/מאקסי.
חיזור גורלי (1987) - בתפקיד: אלכס פורסט.
יחסים מסוכנים (1988) - בתפקיד: המרקיזה דה מרטי.
שנות אור (1988) - בתפקיד: המלכה אמביסקטרה (דיבוב)
פתאום הורים (1989) - בתפקיד: לינדה ספקטור.
תהפוכות הגורל (1990) - בתפקיד: סאני פון בולאו.
המלט (1990) - בתפקיד: גרטרוד.
הוק (1991) - בתפקיד: גאטלס.
לפגוש את ונוס (1991) - בתפקיד: קארין אנדרסון.
בית הרוחות (1993) - בתפקיד: פרולה טרואבה.
העיתון (1994) - בתפקיד: אליסיה קלארק.
הפלישה ממאדים (1996) - בתפקיד: הגברת הראשונה מרשה דייל.
101 כלבים וגנבים (1996) - בתפקיד: קרואלה דה-ויל.
מרי ריילי (1996) - בתפקיד: גברת פאראדיי.
לחיות בצל הכבוד (1997) - בתפקיד: אדריאן פרגיטר.
אייר פורס 1 (1997) - בתפקיד: סגנית הנשיא קתרין בנט.
מי רצח את קוקי? (1999) - בתפקיד קאמיל דיקסון.
טרזן (1999) - בתפקיד: קאלה (דיבוב).
102 כלבים וגנבים (2000) - בתפקיד קרואלה דה-ויל.
דברים שאפשר לדעת עליה (2000) - בתפקיד: ד"ר אליין קינר.
הדברים הבטוחים (2001) - בתפקיד: אסתר גולד.
הגירושין (2003) - בתפקיד: אוליביה פייס.
פינוקיו (2003) - בתפקיד: הפיה הכחולה (דיבוב).
נשים מושלמות (2004) - בתפקיד: קלייר וולינגטון.
גבהים (2005) - בתפקיד: דיאנה לי.
טרזן 2 (2005) - בתפקיד: קאלה (דיבוב).
שכונה בהפרעה (2005) - בתפקיד: קארי ג'ונסון.
תשע נשים (2005) - בתפקיד: מאגי.
כיפה אדומה: הסיפור האמיתי (2006) - בתפקיד: הסבתא (דיבוב).
לפנות ערב (2007) - בתפקיד: גברת ויטנבורן.
כיפה אדומה סוגרת חשבון (2011) - בתפקיד: הסבתא (דיבוב).
אלברט נובס (2011) - בתפקיד: אלברט נובס, (גם מפיקה ותסריטאית).
Low Down‏ (2014) - בתפקיד: גרהאם.
שומרי הגלקסיה (2014) - בתפקיד: נובה פריים.
5 עד 7 (2015) - בתפקיד: ארלין.
אנסטסיה (2015) - בתפקיד: מארסיה זארו.
גילי הופקינס הגדולה (2015) בתפקיד: נוני הופקינס.
וורקראפט: ההתחלה (2016) - בתפקיד: אלודי.
הנערה עם כל המתנות (2016) - בתפקיד: ד"ר קרוליין קולדוול.
מה קרה ליום שני? (2017) - בתפקיד: ניקולט קיימן.
החתונה (2017) - בתפקיד: אווה ווילד.
האישה (2017) - בתפקיד: ג'ואן קסלמן.
בית המזימות (2017) - בתפקיד: ליידי אדית' דה-האבילנד.
ממזרים (2017) - בתפקיד: הלן בקסטר.
יומני האפלצ'ים (2020) - בתפקיד: מאמו וואנס.
ארבעה ימים טובים (2021) - בתפקיד: דב.
שירת הברבור (2021) - בתפקיד: ד"ר סקוט.
לב של אבן (2023) - בתפקיד: "מלך יהלום"
הישועה (2024) - בתפקיד: אלברטה ג'קסון.
חוזרים לעניינים (2025) - בתפקיד: ג'יני.
רצח כתוב היטב 3 (2025)
Brothers ‏(TBA)
פילמוגרפיה > טלוויזיה

Too Far to Go‏ (1979) - סרט טלוויזיה של NBC
Something About Amelia‏ (1984) – סרט טלוויזיה של ABC
שרה, פשוטה וגבוהה (1991, סרט טלוויזיה של הולמרק)
לשרת בדממה: סיפורה של מרגרט קאמרמייר (1995, סרט טלוויזיה)
נזכרים באנה פרנק (1995)
משפחת סימפסון (1995-2008, דיבוב דמותה של מונה סימפסון)
שעת הדמדומים (1997, סרט טלוויזיה)
שרה, פשוטה וגבוהה: סוף החורף (1999, סרט טלוויזיה של הולמרק)
הבלדה על לוסי וויפל (2001, סרט טלוויזיה) - אורוולה וויפל
ויל וגרייס (2002, הופעת אורח)
אריה בחורף (2003, סרט טלוויזיה)
הבית הלבן (2004, הופעת אורח)
Strip Search (2004, סרט טלוויזיה של HBO)
המגן (2005, תפקיד קבוע בעונה הרביעית)
נזקים (2007-2012) - בתפקיד ראשי: עו"ד פטי יוז.
שלושה בהסוואה: סיפורי ארקדיה (2019-2018) - דיבוב
טהרן (2022) - בתפקיד- מרג'אן מונתזאמי.
הלוק החדש (אנ') (2024) - בתפקיד: כרמל סנואו (אנ').
All's Fair‏ (TBA)
פרסים - מועמדויות וזכיות (רשימה חלקית) > פרס אוסקר

1982 - מועמדת - שחקנית המשנה הטובה ביותר ("העולם על פי גארפ")
1983 - מועמדת - שחקנית המשנה הטובה ביותר ("החברים של אלכס")
1984 - מועמדת - שחקנית המשנה הטובה ביותר ("הטוב מכולם")
1987 - מועמדת - השחקנית הטובה ביותר ("חיזור גורלי")
1988 - מועמדת - השחקנית הטובה ביותר ("יחסים מסוכנים")
2011 - מועמדת - השחקנית הטובה ביותר ("אלברט נובס")
2018 - מועמדת - השחקנית הטובה ביותר ("האישה")
2021 - מועמדת - שחקנית המשנה הטובה ביותר ("יומני האפלצ'ים")
פרסים - מועמדויות וזכיות (רשימה חלקית) > פרס גלובוס הזהב

1984 - מועמדת - השחקנית הטובה ביותר במיני-סדרה או סרט טלוויזיה ("משהו בקשר לאמיליה")
1985 - מועמדת - השחקנית הטובה ביותר בסרט קולנוע מוזיקלי או קומי ("מאקסי")
1987 - מועמדת - השחקנית הטובה ביותר בסרט קולנוע דרמטי ("חיזור גורלי")
1991 - מועמדת - השחקנית הטובה ביותר במיני-סדרה או סרט טלוויזיה ("שרה, פשוטה וגבוהה")
1995 - מועמדת - השחקנית הטובה ביותר במיני-סדרה או סרט טלוויזיה ("לשרת בדממה: סיפורה של מרגרט קאמרמייר")
1995 - מועמדת - השחקנית הטובה ביותר בסרט קולנוע מוזיקלי או קומי ("101 כלבים וגנבים")
2003 - זכתה - השחקנית הטובה ביותר במיני-סדרה או סרט טלוויזיה ("אריה בחורף")
2005 - מועמדת - השחקנית הטובה ביותר בסדרת טלוויזיה דרמטית ("המגן")
2007 - זכתה - השחקנית הטובה ביותר בסדרת טלוויזיה דרמטית ("נזקים")
2009 - מועמדת - השחקנית הטובה ביותר בסדרת טלוויזיה דרמטית ("נזקים")
2011 - מועמדת - השחקנית הטובה ביותר בסרט קולנוע דרמטי ("אלברט נובס")
2011 - מועמדת - השיר המקורי הטוב ביותר ("אלברט נובס")
2012 - מועמדת - השחקנית הטובה ביותר בסדרת טלוויזיה דרמטית ("נזקים")
2018 - זכתה - השחקנית הטובה ביותר בסרט קולנוע דרמטי ("האישה")
2021 - מועמדת - שחקנית המשנה הטובה ביותר בסרט קולנוע ("יומני האפלצ'ים")
פרסים - מועמדויות וזכיות (רשימה חלקית) > פרס אמי

1984 - מועמדת - השחקנית הטובה ביותר במיני-סדרה או סרט ("משהו בקשר לאמיליה")
1991 - מועמדת - השחקנית הטובה ביותר במיני-סדרה או סרט ("שרה, פשוטה וגבוהה")
1993 - מועמדת - השחקנית הטובה ביותר במיני-סדרה או סרט ("העפרוני")
1995 - זכתה - השחקנית הטובה ביותר במיני-סדרה או סרט ("לשרת בדממה: סיפורה של מרגרט קאמרמייר")
1997 - מועמדת - השחקנית הטובה ביותר במיני-סדרה או סרט ("שעת הדמדומים")
2002 - מועמדת - השחקנית האורחת הטובה ביותר בסדרה קומית ("ויל וגרייס")
2003 - מועמדת - השחקנית הטובה ביותר במיני-סדרה או סרט ("אריה בחורף")
2005 - מועמדת - השחקנית הטובה ביותר בסדרת דרמה ("המגן")
2008 - זכתה - השחקנית הטובה ביותר בסדרת דרמה ("נזקים")
2009 - זכתה - השחקנית הטובה ביותר בסדרת דרמה ("נזקים")
2010 - מועמדת - השחקנית הטובה ביותר בסדרת דרמה ("נזקים")
2012 - מועמדת - השחקנית הטובה ביותר בסדרת דרמה ("נזקים")
פרסים - מועמדויות וזכיות (רשימה חלקית) > פרס גילדת שחקני המסך

1995 - מועמדת - השחקנית הטובה ביותר במיני-סדרה או סרט טלוויזיה ("לשרת בדממה: סיפורה של מרגרט קאמרמייר")
1997 - מועמדת - השחקנית הטובה ביותר במיני-סדרה או סרט טלוויזיה ("שעת הדמדומים")
2003 - זכתה - השחקנית הטובה ביותר במיני-סדרה או סרט טלוויזיה ("אריה בחורף")
2007 - מועמדת - השחקנית הטובה ביותר בסדרת טלוויזיה ("נזקים")
2009 - מועמדת - השחקנית הטובה ביותר בסדרת טלוויזיה ("נזקים")
2010 - מועמדת - השחקנית הטובה ביותר בסדרת טלוויזיה ("נזקים")
2011 - מועמדת - השחקנית הטובה ביותר בסרט קולנוע ("אלברט נובס")
2011 - מועמדת - השחקנית הטובה ביותר בסדרת טלוויזיה ("נזקים")
2018 - זכתה - השחקנית הטובה ביותר בסרט קולנוע ("האישה")
2021 - מועמדת - שחקנית המשנה הטובה ביותר בסרט קולנוע ("יומני האפלצ'ים")
פרסים - מועמדויות וזכיות (רשימה חלקית) > פרס טוני

1980 - מועמדת - השחקנית הטובה ביותר במחזמר ("בארנום")
1984 - זכתה - השחקנית הטובה ביותר במחזה ("הדבר האמיתי")
1992 - זכתה - השחקנית הטובה ביותר במחזה ("העלמה והמוות")
1995 - זכתה - השחקנית הטובה ביותר במחזמר ("שדרות סאנסט")
פרסים - מועמדויות וזכיות (רשימה חלקית) > פרס אובי

1982 - זכתה - השחקנית הטובה ביותר במחזה ("חייו המיוחדים של אלברט נובס")
פרס גראמי
1985 - מועמדת - אלבום הספוקן וורד הטוב ביותר
1988 - מועמדת - אלבום הילדים הטוב ביותר
1989 - מועמדת - אלבום הילדים הטוב ביותר
הערות שוליים

1 2 3  וירג'יניה הפרנן, הניו יורק טיימס, רוצחת הארנבים מפחדת, באתר הארץ, 27 ביולי 2007
↑  עירית שמגר, קלוז-אפ, מעריב, 24 בינואר 1986
1 2  אור בר שלום, עכבר העיר, לנצח מועמדת: איך הפכה גלן קלוז לכוכבת טלוויזיה?, באתר הארץ, 19 בדצמבר 2011
↑
מאיר שניצר, "תחתונים וגופייה", חדשות, 1 בפברואר 1988
רחל נאמן, קולנוע - חיסול חשבונות - 'חיזור גורלי', כותרת ראשית, 3 בפברואר 1988
עדנה פיינרו, ביזוי דמיות האישה - "חיזור גורלי" (ארצות הבירת 1987), "העולם הזה", גיליון 2633 מ-17 בפברואר 1988, עמוד 20
↑  נירית אנדרמן, גלן קלוז מתחרטת על "חיזור גורלי", באתר הארץ, 5 ביוני 2013
↑  נועם ניב, סקס מזדמן ו־220 מיליון דולר בחודשיים, חדשות, 11 בדצמבר 1987
↑  תמר גלבץ, גיהוק נעים של שביעות רצון - "יחסים מסוכנים" - במאי: סטפן פרירס; תסריט (עפ״י מחזהו): כריסטופר האמפטון, חדשות, 28 במרץ 1989
↑  מאיר שניצר, מה ישאר מההמלט של גיבסון? -הזקן, חדשות, 15 בנובמבר 1991
↑  חגי לוי, ספילברג איבד את חדוות השעשוע, חדשות, 12 באפריל 1992
↑  "חיל האוויר מס' 1" של האריסון פורד שובר קופות, באתר גלובס, 4 באוגוסט 1997
↑  אורן פרסיקו, ‏אפילו גלן קלוז בעניין, באתר גלובס, 11 בדצמבר 2005
↑  רותה קופפר, תמצית הרוע: "Damages" חוזרת לעונה שלישית, באתר הארץ, 1 בספטמבר 2010
↑  דייוויד רוני, הניו יורק טיימס, 30 שנה אחרי, גלן קלוז השיגה את התפקיד שרצתה, באתר הארץ, 20 בינואר 2012
↑  אורון שמיר, עכבר העיר, אלברט נובס: מי גנבה לגלן קלוז את ההצגה?, באתר הארץ, 27 באפריל 2012
אורי קליין, "אלברט נובס": קוריוז מגדרי, באתר הארץ, 11 במאי 2012
↑  אורון שמיר, עכבר העיר, "שומרי הגלקסיה": המושיע המפתיע של הקיץ, באתר הארץ, 31 ביולי 2014
↑  נתנאל שלומוביץ, "בית המזימות": תעלומת מתח מפתיעה שנמתחת יותר מדי, באתר הארץ, 3 ביוני 2018
↑  אבנר שביט, ציריך‏, "אמי אמרה לי שלא הספיקה כלום בחיים, זה עצוב נורא": ריאיון עם גלן קלוז ובתה, באתר וואלה, 2 באוגוסט 2018
↑  אוסקר 2021: גלן קלוז שוב הפסידה, אבל גנבה את ההצגה, באתר הארץ, 26 באפריל 2021
↑  תומר קמרלינג, ‏מה אם בכל זאת נלך לשם, באתר ‏מאקו‏, 20 בינואר 2022
↑  איתי שטרן, גלן קלוז תשתתף בעונה השנייה של "טהרן", באתר הארץ, 22 ביוני 2021
↑  יעל שוב, ‏סרט אסונות: יכול להיות שזה הרגע העצוב בקריירה של גל גדות, באתר "Time Out ישראל", 12 באוגוסט 2023
↑  אנני סטארק, באתר IMDb
↑  חן חדד, עכבר העיר, חדשות קולנוע: גלן קלוז נגד מריל סטריפ, באתר הארץ, 14 ביולי 2011
↑  נסים דיין, ‏העוגייה הזאת חסרת מזל, באתר גלובס, 21 בספטמבר 1999
↑  נסים דיין, ‏במי תבחר ז'אן מורו?, באתר גלובס, 28 במרץ 2001
| --- | --- |
בקרת זהויות :  NLI: 987007449325705171  PLWABN: 9810650662505606  BIBSYS: 98012907  BNE: XX1109623  BnF: cb139387985 (data)  CANTIC: a11803010  CiNii: DA1391223X  GND: 134904435  ISNI: 0000 0001 0858 9540  LCCN: n88034815  LNB: 000253000  MusicBrainz: 512f6db1-63ef-42d1-a234-55bacecfe0c0  NKC: ola2002158984  NLA: 35467107  NLK: KAC2020K7989  NTA: 07267315X  RERO: 02-A005515256  SNAC: w6pz6g33  SUDOC: 059205474  Trove: 963481  VIAF: 84973294   WorldCat (עם VIAF): 84973294 
תמר רביניאן (ניב סולטן), ומרג'אן מונתזמי (גלן קלוז) בסדרה "טהרן"
מת'יו מוריסון

| --- | --- |

 לידה:  30 באוקטובר 1978 (בן 46) פורט אורד, קליפורניה, ארצות הברית ארצות הברית 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1997
 מקום לימודים:  בית הספר לאמנויות על שם טיש  תיכון לוס אלמיטוס  בית הספר לאמנויות של אורנג' קאונטי  אוניברסיטת ניו יורק 
 בת זוג:  רנה פואנטה
 מספר צאצאים:  2
 פרופיל ב-IMDb
 
מת'יו מוריסון
מתיו ג'יימס מוריסון (באנגלית: Matthew James Morrison;‏ נולד ב-30 באוקטובר 1978) הוא רקדן, זמר-יוצר ושחקן אמריקאי. הוא ידוע בעיקר בזכות תפקידו בתור וויליאם שוסטר (אנ') בסדרה "Glee"‏ (2015-2009). הוא גם כיכב במספר בהפקות של ברודוויי, בין היתר גילם את לינק לארקין במחזמר "היירספריי" (2002), שיחק במחזמר "האור בפיאצה" (2005, עבורו קיבל מועמדות לפרס טוני) ובשל גילום דמותו של ג'יימס מתיו ברי במחזמר "למצוא את ארץ לעולם לא" (2016-2015).
ביוגרפיה

נולד בבסיס הצבאי פורט אורד שבצפון קליפורניה וגדל בעיר צ'יקו (אנ'), קליפורניה. בנם של מרי לואיז (פרייז'ר) ותומאס מוריסון; הוא ממוצא סקוטי ואנגלי. הוא היה חבר בתיאטרון הנוער של בואנה פארק (אנ').. הוא למד בבית הספר לאמנויות של מחוז אורנג' בסנטה אנה, לאחר מכן למד בתיכון לוס אלמיטוס בעיר לוס אלמיטוס (אנ').. בזמן לימודי התיכון, מוריסון השתתף במחזמר עם השחקנית ג'ודי סוויטין (אנ'). הוא למד בבית הספר לאמנויות טיש של אוניברסיטת ניו יורק במשך שנתיים לפני שנשר והצטרף לעיבוד של ברודוויי למחזמר "פוטלוס" (אנ').
קריירה

בשנת 2005 השתתף בסרט הטלוויזיה המקורי של דיסני "היה היה פעם מזרן" לצדם של קרול ברנט וטרייסי אולמן. הסרט מבוסס על הסיפור "הנסיכה והאפון" שכתב הנס כריסטיאן אנדרסן.
בשנת 2007 שיחק תפקיד קטן בסרט "מילים ולחן" שם היה האמרגן של כוכבת פופ מפורסמת. הוא ידוע בעיקר בשל תפקידו הראשי במחזמר "היירספריי" שהועלה בברודוויי, בו שיחק את תפקיד לינק לרקין, ובשל תפקידו כויליאם שוסטר בסדרת הטלוויזיה האמריקאית "Glee". תפקידו בסדרה זיכה אותו בהערכה, ומועמדות וזכייה בפרסים שונים. ויליאם שוסטר הוא מורה לספרדית בבית הספר "ויליאם מקינלי" באוהיו, בו למד בצעירותו והכיר את אשתו לעתיד. הוא החליט להחזיר את תהילתה של המקהלה, והקים אותה מחדש.
בשנת 2012 שיחק בתפקיד ראשי בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2016 השתתף בתפקיד אורח בעונה השנייה של הסדרה המוצלחת "יאנגר".
בשנת 2017 שיחק בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין. עוד בשנת 2017 השתתף בסדרה "האנטומיה של גריי" בעונות 13–14 בתפקיד אורח כבעלה המתעלל של הדמות ג'ו וילסון.
בשנת 2019 החל לשחק בסדרה "אימה אמריקאית: 1984", המהווה העונה התשיעית בסדרת "אימה אמריקאית".
בשנת 2020 לוהק בתפקיד הגרינץ' בספיישל הטלוויזיה המוזיקלי "Dr. Seuss’ The Grinch Musical!" אשר שודר ב-9 בדצמבר 2020 ברשת NBC.
ב-4 באפריל 2022, פורסם כי מוריסון נבחר לצוות השופטים בעונה ה-17 של תוכנית המציאות "So You Think You Can Dance" ברשת FOX, יחד עם ג'וג'ו סיווה ורקדן ההיפ-הופ סטיבן בוס (אנ'). עם זאת, ב-27 במאי, הוא פוטר מהתוכנית בגלל ששלח הודעות טקסט למתמודדת שגרמו לה להרגיש אי-נוחות. הפרק האחרון שלו שודר ב-8 ביוני, והוא הוחלף בשחקנית ליאה רמיני. בסרטון אינסטגרם שפורסם ביוני 2022, מוריסון טען שההודעות שלו היו פשוט ידידותיות ושהוא קורבן של תרבות הביטול.
חיים אישיים

מוריסון התארס לשחקנית קריסשל סטאוס (אנ') ב-9 בדצמבר 2006. מערכת היחסים ביניהם הסתיימה שנה לאחר מכן.
בשנת 2011, מוריסון החל לצאת עם רנה פואנטה. ב-27 ביוני 2013, אלטון ג'ון עזר למוריסון להודיע שהוא ופואנטה מאורסים. מוריסון ופואנטה נישאו ב-18 באוקטובר 2014, בבית פרטי באי מאווי. בנם הבכור נולד ב-22 באוקטובר 2017; ובתם השנייה נולדה ב-28 ביוני 2021.
דיסקוגרפיה > אלבומי אולפן

2011: Matthew Morrison
2013: Where It All Began
2020: Disney Dreamin' with Matthew Morrison
דיסקוגרפיה > מיני-אלבומים

2013: A Classic Christmas
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Bollywood Calling | מר אברהם |  |
| 2003 | Marci X | חבר בלהקת בנים |  |
| 2003 | Detective Fiction | ג'ק בצעירותו |  |
| 2006 | Blinders | סקוט |  |
| 2007 | מילים ולחן | ריי |  |
| 2007 | העולם על פי דן | שוטר |  |
| 2007 | אני חושב שאני אוהב את אשתי | איש מכירות #2 |  |
| 2012 | למה לצפות כשאתם מצפים | אוון וובר |  |
| 2016 | שפיצים | ג'ייק הופר | דיבוב (גרסה אמריקאית) |
| 2014 | תחנת חלל 76 | דניאל |  |
| 2014 | לא מתרגש | עצמו |  |
| 2016 | After the Reality | סקוטי |  |
| 2017 | קדחת הצבעונים | מת'יוס |  |
| 2019 | Crazy Alien | קפטן זאק אנדרוז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | Relativity | ד"ר אלכסנדר | פרק: "Hearts and Bones" |
| 1999 | סקס והעיר הגדולה | בחור צעיר | פרק: "They Shoot Single People, Don't They?" |
| 2003 | האק | סם ווגנר | פרק: "Blind Faith" |
| 2005 | Once Upon a Mattress | סר הארי | סרט טלוויזיה של ABC |
| 2006 | חוק וסדר: כוונה פלילית | צ'אנס סלוטר | פרק: "Proud Flesh" |
| 2006 | כשהעולם מסתובב | אדם מונסון | 17 פרקים |
| 2006 | אור מנחה | דוסון | פרק: "2 June 2006" |
| 2007 | הלוחשת לרוחות | מאט סמברוק | פרק: "Bad Blood" |
| 2007 | CSI: מיאמי | ג'סי סטארק | פרק: "Bloodline" |
| 2008 | מספ7ים | בליין קלירי | פרק: "Power" |
| 2009 | יד המקרה | רוברט ראוס | סרט טלוויזיה של HBO |
| 2009–2015 | Glee | ויל שוסטר (אנ') | תפקיד ראשי (6 עונות); 121 פרקים גם במאי הפרק: "Extraordinary Merry Christmas" מועמד פרס גלובוס הזהב לשחקן הטוב ביותר בסדרת קומדיה (10-2009) מועמד פרס אמי לשחקן הטוב ביותר בסדרת קומדיה (2010) |
| 2011 | המופע של קליבלנד | ויל שוסטר (אנ') | דיבוב; פרק: "How Do You Solve a Problem Like Roberta?" |
| 2016 | האישה הטובה | קונור פוקס | 6 פרקים |
| 2016 | יאנגר | סבסטיאן | פרק: "The Good Shepherd" |
| 2017–2018 | האנטומיה של גריי | פול סטדלר | 4 פרקים |
| 2019–2020 | The Greatest Dancer | עצמו | שופט; תוכנית מציאות ברשת BBC One; שתי עונות |
| 2019 | אימה אמריקאית: 1984 | טרבור קירשנר | תפקיד ראשי; 9 פרקים |
| 2020 | Dr. Seuss' The Grinch Musical Live! | הגרינץ' | ספיישל טלוויזיוני של רשת NBC |
| 2022 | So You Think You Can Dance | עצמו | שופט; תוכנית מציאות ברשת פוקס; עונה 17 |